LIETUVOS RESPUBLIKOS SVEIKATOS APSAUGOS MINISTRAS

ĮSAKYMAS

DĖL LIETUVOS RESPUBLIKOS SVEIKATOS APSAUGOS MINISTRO 2024 M. LAPKRIČIO 5 D. ĮSAKYMO NR. V-1076 „DĖL LIETUVOS MEDICINOS NORMOS MN 184:2024 „PAPILDOMOSIOS IR ALTERNATYVIOSIOS SVEIKATOS PRIEŽIŪROS KANITERAPIJOS SPECIALISTAS“ PATVIRTINIMO“ PAKEITIMO

2025 m. kovo 13 d. Nr. V-204

Vilnius

Pakeičiu Lietuvos medicinos normą MN 184:2024 „Papildomosios ir alternatyviosios sveikatos priežiūros kaniterapijos specialistas“, patvirtintą Lietuvos Respublikos sveikatos apsaugos ministro 2024 m. lapkričio 5 d. įsakymu Nr. V-1076 „Dėl Lietuvos medicinos normos MN 184:2024 „Papildomosios ir alternatyviosios sveikatos priežiūros kaniterapijos specialistas“ patvirtinimo“, ir 4 punktą išdėstau taip:

„4. PASP kaniterapijos specialisto profesinė kvalifikacija įgyjama baigus medicinos arba reabilitacijos, arba odontologijos, arba burnos priežiūros, arba visuomenės sveikatos, arba mitybos, arba farmacijos, arba biologijos, arba genetikos, arba mikrobiologijos, arba molekulinės biologijos, arba biofizikos, arba biochemijos, arba veterinarijos, arba socialinio darbo, arba psichologijos, arba sociologijos, arba antropologijos, arba pedagogikos, arba edukologijos, arba andragogikos studijų krypties studijas, arba gyvūnų mokslų studijų krypties studijas pagal gyvūno ir žmogaus sąveikos studijų programą ir sveikatos apsaugos ministro nustatyta tvarka baigus PASP kaniterapijos mokymo programą. Reikalavimas būti baigusiam šiame punkte nurodytus mokymus netaikomas asmeniui, turinčiam aukštąjį išsilavinimą arba jam lygiavertę aukštojo mokslo kvalifikaciją, įgytą baigus studijų programą pagal PASP natūraliosios ir liaudies medicinos srities psichosocialinio poveikio paslaugų grupę, arba asmeniui, turinčiam užsienio valstybėje įgytą ir teisės aktų nustatyta tvarka Lietuvos Respublikoje pripažintą aukštąjį išsilavinimą arba jam lygiavertę aukštojo mokslo kvalifikaciją, įgytą baigus studijų programą pagal PASP ir liaudies medicinos srities psichosocialinio poveikio paslaugų grupę, suteikiančią kaniterapijos specialisto kvalifikaciją.“

Sveikatos apsaugos ministrė	Marija Jakubauskienė